b'\n_START_ARTICLE_\nViktor Ianukovici\n_START_SECTION_\nFuga din Ucraina\n_START_PARAGRAPH_\nLa 22 februarie 2014, pre\xc8\x99edintele Ianukovici a p\xc4\x83r\xc4\x83sit capitala Kiev pentru a participa la un congres pro-rus la Harkov. \xc3\x8entr-un discurs pre\xc3\xaenregistrat, difuzat prin mijloacele de informare \xc3\xaen mas\xc4\x83, acesta afirma c\xc4\x83 nu inten\xc8\x9biona s\xc4\x83 demisioneze. Totu\xc8\x99i, Ianukovici nu a mai comp\xc4\x83rut la congresul de Harkov, \xc3\xaen timp ce \xc3\xaen pres\xc4\x83 ap\xc4\x83reau deja relat\xc4\x83ri despre faptul c\xc4\x83 ar fi fugit \xc3\xaentr-o direc\xc8\x9bie necunoscut\xc4\x83, cel mai probabil Rusia, Belarus sau chiar Emiratele Arabe Unite._NEWLINE_Dup\xc4\x83 c\xc3\xa2teva zile de incertitudine, timp \xc3\xaen care a fost dat \xc3\xaen urm\xc4\x83rire interna\xc8\x9bional\xc4\x83 pentru genocid, Ianukovici a sus\xc8\x9binut o conferin\xc8\x9b\xc4\x83 de pres\xc4\x83 \xc3\xaen ora\xc8\x99ul rus Rostov pe Don \xc3\xaen care blama noua putere "profascist\xc4\x83"de la Kiev pentru lovitur\xc4\x83 de stat. "Evenimentele care afecteaz\xc4\x83 \xc3\xaen prezent Crimeea sunt o reac\xc8\x9bie natural\xc4\x83 fa\xc8\x9b\xc4\x83 de o uzurpare a puterii", declar\xc4\x83 Ianukovici cu referire la interven\xc8\x9bia pro-rus\xc4\x83 din autonomia Crimeea.'